Wikidata Carolus Brockden Brown
Res apud Vicidata repertae:Carolus Brockden Brown: imagoCarolus Brockden Brown: imago
*Nativitas*: 17 Ianuarii 1771; Philadelphia  
*Obitus*: 22 Februarii 1810; Philadelphia  
*Patria*: Civitates Foederatae Americae  

**Officium**

*Munus*: scriptor, mythistoricus, Causidicus, diurnarius, Rerum gestarum scriptor, editor  

**Memoria**

*Sepultura*: Arch Street Friends Meeting House Burial Ground  

**Carolus Brockden Brown** (17 Ianuarii 1771—22 Februarii 1810), scriptor mythistoriarum, historicus, et editor Americanus primae litterarum aetatis nationalis, ab eruditis late habetur scriptor mythistoriarum Americanus maximi momenti ante Iacobum Fenimore Cooper. Qui est exercitator "primae mythistoriae Americanae" (mythistoriae Civitatum Foederatarum inter annos 1789 et circa 1820) saepissime lectus et iterum prolatus. Quamquam Brown primus scriptor mythistoriarum Americanus non fuit (ut nonnulli critici assevere solebant), aspectus suae rei gestae in multis generibus (mythistoria, fabulis brevibus, commentariis, scriptis ephemeralibus omnium generum, poesi, historiographia, recognitionibus) faciunt ut Brown sit homo praestabilis in cultura et litteris Civitatum Foederatarum decennii 180 et primi decennii saeculi undevicensimi, ac intellegens publicus magni momenti in cultura impressionis et provincia publica Atlantica latiore aetatis rerum novarum Francicarum. Tuberculosi Philadelphiae die 22 Februarii 1810 mortuus est, anno aetatis suae tricensimo nono.

Brown a multis auctoribus Britannicis magni momenti suae aetatis legebatur et commendebatur, praecipue a Gulielmo Hazlitt, Thoma Love Peacock, Ioanne Keats, et Gualterio Scott Equite. In Civitatibus Foederatis, Margarita Fuller, Edgarus Allan Poe, Nathaniel Hawthorne, Henricus Wadsworth Longfellow, et Ioannes Greenleaf Whittier, et alii scriptores ipsi Brown decessor auctoritatis gravis insigniter habuerunt. Georgius Lippard, scriptor mythistoriarum et diurnalista Philadelphiae etiam habitans, librum *The Quaker City; or, The Monks of Monk Hall* protulit, venditum optimum anni 1845, memoriae Brownianae dicatum.

Mythistoriae
------------

1811 reimpressio *Wieland; or, the Transformation.*
* *Sky-Walk; or, The Man Unknown to Himself* (confectus ante Martium 1798, sed deinde amissus et numquam prolatus)
* *Wieland; or, the Transformation* (September 1798)
* *Ormond; or, the Secret Witness* (Ianuarius 1799)
* *Arthur Mervyn; or, Memoirs of the Year 1793* (Maius 1799)
* *Edgar Huntly; or, Memoirs of a Sleep-Walker* (Augustus 1799)
* *Memoirs of Stephen Calvert* (serializatus ab Iunio 1799 ad Iunium 1800)
* *Arthur Mervyn; or, Memoirs of the Year 1793, Second Part* (September 1800)
* *Clara Howard; In a Series of Letters* (Iunius 1801)
* *Jane Talbot; A Novel* (December 1801)

Notae
-----

1. ↑  Imbarrato et Lauter 2006.

Bibliographia
-------------

* Barnard, Philip, Mark L. Kamrath, et Stephen Shapiro, eds. 2004. *Revising Charles Brockden Brown: Culture, Politics, and Sexuality in the Early Republic.* Knoxville: University of Tennessee Press.
* Clark, David Lee. 1952. *Charles Brockden Brown: Pioneer Voice of America.* Durham Carolinae Septentrionalis: Duke University Press.
* Imbarrato, Susan Clair, et Paul Lauter, eds. 2006. Charles Brockden Brown (1771–1810). In *The Heath Anthology of American Literature.* Ed. 5a. Volumen A: Colonial Period to 1800. Bostoniae: Cengage Learning.
* Kafer, Peter. 2004. *Charles Brockden Brown's Revolution and the Birth of American Gothic.* Philadelphiae: University of Pennsylvania Press.
* Warfel, Harry R. 1949. *Charles Brockden Brown: American Gothic Novelist.* Gainesville Floridae: University of Florida Press.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Carolum Brockden Brown** spectant. |

* Opera auctore "Charles Brockden Brown" apud gutenberg.org reperta
* The Charles Brockden Brown Electronic Archive and Scholarly Edition, www.brockdenbrown.ucf.edu
* Societas Caroli Brockden Brown, www.brockdenbrownsociety.ucf.edu
* "IN THE SHADOWS OF LIBERTY: Charles Brockden Brown and Nascent American Gothic," archive.org